કારીગરો પગાર માંગવા ઘરે આવતા હતા. બેન્કવાળા એ લોન આપી હતી એના બદલામાં બંગલો અને બાકીની સંપતિ જપ્ત થઇ ચુકી હતી. હીરાના શેઠિયા ભેગા થઈને જે હતું એમાંથી લેણદારોને ચૂકવ્યા. બાકીના હાથ અદ્ધર કરી દીધા હતા. સોનલ ના સસરા ભોળા ભાઈ આવ્યા હતા. સોનલ હવે એના દીકરા સાથે દેશમાં રહેવાની હતી!! ભૂંડા ભાઈઓ એ બહેનને ભૂખ ભેગી કરી નાંખી હતી. એક સમયમાં સુરતમાં જાહોજલાલી ધરાવતી સોનલ પાસે રહેવા માટે નાનકડો ઓટલો પણ નહોતો. એ પોતાની એક દૂરની બહેનના ઘરે રહેતી હતી. અને આજે સાંજે પોતાના સસરા સાથે પિયર જવાની હતી.